KYK: Matrieks skrik nie vir besigheidstudies | Netwerk24
Deur Arisa Janse van Rensburg 07 November 2019 16:49
Monique Stephens, Dian Reynecke, Ricardo Smit en MJ Roothman van die Hoërskool Eldoraigne in Centurion het Donderdag besigheidstudies geskryf. Foto: Arisa Janse van Rensburg
’n Maklike vraestel sonder uitvangvrae. Dit is hoe matrikulante van die Hoërskool Eldoraigne in Centurion Donderdag se besigheidstudies-vraestel beskryf.
Die vraestel het 300 punte getel met drie uur om dit te voltooi.
“Ek dink dit was ’n billike vraestel en dit was makliker as die rekordeksamen,” sê Monique Stephens (18). Sy sê die langvrae was ook maklik.
Vir die skool se hoofseun, Ricardo Smit (18), was die vraestel ook billik. “Ek het ’n bietjie gesukkel met vraag twee, maar ek voel die res van die vraestel was heel maklik.”
Hy meen die tydsindeling is nie reg gedoen nie en dat daar meer tyd toegeken moet word om die opstelvrae te beantwoord.
MJ Roothman (18) sê die vraestel was makliker as die rekordeksamen en dat hy in die drie uur die vraestel kon voltooi. “Die assesseringskriteria wat ons voor die tyd gekry het, het ongelooflik baie gehelp,” sê hy.
Volgens Dian Reynecke was die vraestel maklik, “maar ek moet sê die rekordeksamen wat eintlik ’n bietjie makliker en vandag se tyd was bietjie min.”
Monique Stephens van die Hoërskool Eldoraigne in Centurion. Foto: Arisa Janse van Rensburg
Die Hoërskool Eldoraigne se hoofseun, Ricardo Smit (18). Foto: Arisa Janse van Rensburg
MJ Roothman (18) Foto: Arisa Janse van Rensburg
Dian Reynecke (18)Foto: Arisa Janse van Rensburg
Meer oor: Hoërskool Eldoraigne | Centurion | Matriekeksamen2019 | Besigheidstudies | Matriekeksamen